23.  ØLovetwiW  1881. 


(Mel.:  Flyv  Fugl,  flyv.) 


Aar  ere  svundne,  siden  to  Unge 
mødtes  glad  hver  fra  sit  Hjem, 
loved  hinanden  med  Hjærte  og  Tunge 
følges  ad  Livsvejen  frem. 

Troskab  og  Haab  som  to  Genier  milde 
omflagred  tyst  deres  Bo, 
virkede  tidlig  og  virkede  silde, 
freded  om  Hjemlivets  Ro. 


Stilheden  brødes  — Kammer  og  Stue 
fyldtes  af  Børnenes  Kor. 

Hende , man  før  titulérte  kun  Frue, 
smykked  nu  Hædersnavnet:  „Mor!“ 

Han , der  saa  sikkert  stod  forrest  i Stavnen, 
krydsed  blandt  Klipper  og  Skjær, 
tog  nu  de  glade  Smaabørn  tæt  i Favnen, 
fuldt  var  han  Fadernavnet  værd. 


Hil  Eder,  I,  som  kan  skue  tilbage 
nu  paa  et  Tidsrum  af  Aar! 

Rækker  af  lyse  og  soltomme  Dage, 
Jordlivets  skiftende  Kaar!  — 

Glæden  lig  Solen  dog  straalende  sejrer, 
bryder  den  mulmtunge  Sky; 

Smilet  paa  Læben  sig  festlig-glad  lejrer, 
Skyggerne  ilende  fly. 

Sølvbryllupskj  ærternes  Lysstraaler  spille, 
vide  de  sprede  deres  Glans, 
brydes  i skiftende  Legen,  som  vilde 
strax  de  forgylde  Brudens  Krans! 
Sølvbrudepar!  I,  som  vidste  at  bygge 
Hjemmet  paa  Kj ærlighedens  Grund, 

Eder  vi  ønske  en  tusindfoldig  Lykke! 

Hil  Eders  skjønne  Højtidsstund! 

